# war un dro
## Brezhoneg
### Etimologiezh

    Diwar an araogenn war, ar ger-mell amstrizh un hag an anv-kadarn tro.

### Troienn adverb

war un dro /Distagadur ?/
* A-gevret, en ur wech
** Pa zavas an de, e tihunjont war eun dro. — (Erwan ar Moal, Pipi Gonto, Kemper, 1925, p. 128.)
** Hag an ekleviou war eun dro : « Marc'h en deus diskouarn e Vorvarc'h ! » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 41.)
** Souezhet-marv e voent gant an nerzh dispar en devoa ma zad ha ne gredjont ket stourm pelloc'h ouzh ur seurt den a vije bet gouest do c'hannañ holl war un dro. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 46.)
** Setu em-oa tapet an eil hag egile war eun dro (war ar memeuz tro). — (Jules Gros, Le trésor du breton parlé Deuxième Partie, 1970, p. 543.)
** Graet he doa Palmira ar mousc'hoarzh-se, a lakae, ar breur Arturo, war un dro gant c'hwez gwrezus ha frondus ar vaouez, dindan gazel-ge. — (Youenn Drezen, Sizhun ar Breur Arturo, Al Liamm, 1971, p. 59.)
** Sebezet ha fromet war un dro, ar roue Uter a sellas neuze ouzh Marzhin [...]. — (Langleiz, Romant ar Roue Arzhur/levrenn I : Marzhin, Al Liamm, 1975, p. 44.)
** [...], pa n'helle ket war un dro bageal ha bezañ ganin. — (Pêr Denez, Glas evel daoulagad c'hlas na oant ket ma re, Al Liamm, 1979, p. 27.)
** [...], met bremañ, evit doare, n' eo ket ken hag e c'heller war un dro bezañ magerez ha dougerez. — (Abeozen, Pirc'hirin Kala-Goañv, Al Liamm, eil emb. 1986, p. 11.)
** [...], daoust d'e fri hir beg-tev hag en desped d'e zivskouarn o tennañ war un dro da valvinier ur vilin-avel ha da zelioù ur gaolenn-stlej, [...]. — (Jakez Konan, Lannevern e kañv ha danevelloù all, Al Liamm, 1980, p. 15.)
** Pinvidikaat a rafe hon lennegezh pobl ; ha, war un dro e rafe kalz a sklerijenn war gizioù kozh hon maezioù e mare deroù an XIXvet kantved. — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 56.)
** En ur dremen e-biou d'ar c'halvar, Boishardi a reas sin ar groaz ; war un dro, avat, e c'hrozmolas un dra bennak, [...]. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 84.)
** Va zad en deus bet gwelet c'hwec'h-ugent bag-vezhina war un dro er porzh-se d'ar mare m'oa ar vicher en he gwellañ. — (Goulc'han Kervella, Brezel ar Rigadell, Al Liamm, 1994, p. 40.)
** – Ar wirionez, eme Albus Dumbledore en un huanad, a zo un dra hag a zo brav ha spontus war un dro. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 307.)
** Tri mab en devoa bet war un dro. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 154.)

#### Gerioù heñvelster

* war an dro
* war ar memes tro

#### Troidigezhioù

* galleg : à la fois , * galleg : en même temps , d'un seul coup
* italianeg : a un tempo
* spagnoleg : a la vez , al mismo tiempo, a un tiempo, de una vez, juntamente, simultáneamente.